Vlag van Kiribati - Wikipedia
12 Julie 1979
’n Horisontale tweekleur in rooi met ’n geel fregatvoël oor ’n opkomende son met 17 reguit en golwende strale; en blou met drie horisontale golwende wit bane.
Die nasionale vlag van Kiribati is op 12 Julie 1979 in gebruik geneem. Die vlag vertoon ’n horisontale tweekleur in rooi met ’n geel fregatvoël oor ’n opkomende son met 19 reguit en golwende strale; en blou met drie horisontale golwende wit bane.
Die blou in die onderste helfte stel die Stille Oseaan voor en die drie wit golwende bane stel die drie eilangdroepe (die Gilbert-, Phoenix- en Line-eilande) voor. Die sewentien strale van die son stel die sestien Gilberteilande en Banaba (voorheen Oseaaneiland) voor. Die fregatvoël stel beheer oor die see, mag, vryheid en kulturele danspatrone van Kiribati voor. Die son verwys na Kiribati se ligging wydsbeen oor die ewenaar.
Die wapen is in 1932 deur sir Arthur Grimble ontwerp vir die Britse Kolonie van Gilbert- en Ellice-eilande. In Mei 1937 is die skild aan die Gilbert- en Ellice-eilande, soos Kiribati en Tuvalu destyds bekendgestaan het, toegeken. Die skild is geïnkorporeer in die middel van die wapperkant van ’n blou Britse vaandel en is gebruik as die staatsvaandel van die kolonie.
Kort voordat onafhanklikheid in 1979 verkry is, is ’n plaaslike kompetisie gehou vir ’n nuwe nasionale vlag. ’n Ontwerp wat gebaseer is op die koloniale wapen is by die College of Arms ingedien. Daar is besluit om die ontwerp aan te pas deur die goue fregatvoël en die son te vergroot sodat dit ’n groter deel van die boonste helfte van die vlag opneem terwyl die hoogte van die blou en wit golwende bane verminder is. Die plaaslike inwoners het egter aangedring op die oorspronklike ontwerp waarin die boonste en onderste helftes van die vlag ewe wyd was, die voël en son kleiner en die onderskeie elemente met swart omlyn was. Die nuwe vlag is op 12 Julie 1979 in die hoofstad Tarawa gehys gedurende die vieringe van onafhanklikheidsdag.
Vlag van die Gilbert- en Ellice-eilande, 1892 tot 1976
Vlag van die Latviese Sosialistiese Sowjetrepubliek
Vlag van Groter Londen
(en) Kiribati by Flags of the World.
↑ (en) “Kiribati”. Flags of the World. URL besoek op 31 Mei 2013.
Wikimedia Commons bevat media in verband met Vlae van Kiribati.
Ontsluit van "https://af.wikipedia.org/w/index.php?title=Vlag_van_Kiribati&oldid=1946083"
Die bladsy is laas op 24 Februarie 2019 om 19:42 bygewerk.